
ΠΕΡΙΕΧΟΜΕΝΑ 

Ν Ο Μ ΟΙ 

Ν. 360. Περί Χωροταξίας καί Περιβάλλοντος.1 

Ν. 361. Περί άντικαταστάσεως τής παραγράφου 5 τού 
άρθρου 9 τοΰ Ν. Δ/τος 3078/1954 «περί τροποποιή- 
σεως "καί συμπληρώσεως τών «περί Χρηματιστηρίου 
Αξιών διατάξεων ώς καί ρυύμίσεως άλλων τινών 
σχετικών δεμάτων» ώς έτροποποιή-δη διά τοΰ Ν. 
Δ/τος 827/19711)).2 

ΔΙΑΤΑΓΜΑΤΑ 

405. Περί κυρ ώ σε ως συμπληρωματικών πινάκων εκτάκτου 

κρίσεως Άνωτάτων Αξιωματικών Δικαστικού Σώ¬ 
ματος. . .. .... ,'.ν 

406. Περί κυρώσεως Πίνακος επιλογής ύπδ ΑΝΣ Άν-$υ- 

πασπιστών προς προαγωγήν εις Σημαιοφόρους.4 

407. Περί άναδιοργανώσεως τής 'Τποδιευ^ύνσεως Άμεσου 

Επεμβάσεως Προαστίων Πρωτευούσης, προαγωγής 
τοΰ Τμήματος Άμεσου Επεμβάσεως Θεσσαλονίκης καί 
μετυνομασίας των Διοικήσεων Μ ηχ ανοκ ι ν ή τω ν Χωρο¬ 
φυλακής Ά$ηνών κοίί Θεσσαλονίκης.. . 5 

408. Περί σοστάσεως δέσεως διοικητικού προσωπικού παρά 
τή Ανώτατη Βιομηχανική Σχολή Θεσσαλονίκης. ... 6 

409. Περί έχκρ'ίσεως. συστάσεως κοινωφελούς ιδρύματος, 

ύπό την επωνυμίαν «ΦΙΛΕΚ Π ΑΙΔΕΤΤΙΚΟΣ ΣΤ Α¬ 
ΛΟΓΟΣ ΚΑΛΛΟΝΗ,Σ-ΜΗΘΤΜ.ΝΗΣ-ΛΕΣΒΟΤ»). 
και κυρώσεως τοΰ Όργανισμοϋ αύτοΰ.. . 7 

410. Π ερί δέσεως εις κυκλοφορίαν νέας σειράς κερμάτων 

τού Δημοσίου τών 20 καί 10 λεπτών καί καθαρισμού 
τών κυρίων γνωρισμάτων αυτών. 8 


ΝΟΜΟΙ 

- (4 


ΝΟΜΟΣ ΥΠ’ ΑΡΙΘ. 360 


Περί Χωροταξίας και Περιβάλλοντος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Ψηφισάμενοι όμοφώνως μετά τής Βουλής, άπεφασίσαμεν: 
Άρ#ρον 1. 


Έν τφ παρόντι νόμιμ νοούνται: 

1. Ως Χωροταξικόν «Σχεδιον»: Σύνολον κειμένων καί σχε¬ 
δίων διά τών όποιων εκφράζονται αΐ Γενικαι άρχαί καί κατευ¬ 
θύνσεις τής ακολουθητέας χωροταξικής πολιτικής, έν τώ 


πλαισίω τών Προγραμμάτων Οικονομικής καί Κοινωνικής 
Άναπτύξεως καί καθορίζονται, κατά κύριον λόγον, τ’ ακό¬ 
λουθα : 

α) Ή κατανομή καί διάρ·5ρωσις τοΰ πληθυσμού, έν συν¬ 
αρτήσει προς τό πλέγμα δραστηριοτήτων, κατά τομείς πα¬ 
ραγωγή- 

6) Ή κατανομή καί διάρ·5ρωσις τών χρήσεων χώρου, κατά 
λειτουργίας καί τομείς παραγωγής. 

γ) Τά εθνικά συγκοινωνιακά δίκτυα καί λοιπά δίκτυα κοι¬ 
νωνικής, Οικονομικής καί διοικητικής υποδομής. 

δ) Οί έ$νικοί δρυμοί, αί ζώναι πρασίνου καί οί σημαντι¬ 
κοί προς διαφύλαξιν καί προστασίαν χώροι. 

ε) Τά γενικά πλαίσια* οί οροί καί οί περιορισμοί, διά τήν 
έξασφάλισιν τής προστασίας τοΰ περιβάλλοντος. 

στ) Ετερα κατά τήν κρίσιν τού Υπουργού Συντονισμού καί 
Προγραμματισμού συναφή στοιχεία. 

2. 'Ως Χωροταξικόν «Πρόγραμμα»: Σύνολον κειμένων καί 
σχεδίων διά τών οποίων καθορίζονται αί άπαιτούμεναι διά τήν 
έφαρμογήν τοΰ αντιστοίχου Χωροταξικού Σχεδίου παρεμβάσεις, 
μετά τών φάσεων παγματοποιήσεως καί,χρηματοδοτήσεως τού¬ 
των, ώς καί τά προς τούτο ληπτέα θεσμικά, οίκονομικά^-καί 
διοικητικά μέτρα. 

3. Ώς (/Εθνικόν» τό Χωροταξικόν Σχέδιον ή Πρόγραμ¬ 
μα, τό άναφερόμενον εις τό σύνολον τής Χώρας, ώς «Περι¬ 
φερειακόν» τό άναφερόμενον εις συγκεκριμένον τμήμα αυτής 
και ως «Ειδικόν» τό άναφερόμενον εις συγκεκριμένον τομέα 
παραγωγής, λειτουργίαν, δραστηριότητα ή δίκτυον υποδο¬ 
μή·;· ^ 

4. Ως «Χρήσις χώρου»; Ο τρόπος τής ένδεδειγμένης λει¬ 
τουργικής χρησιμοποιήσεως ζώνης, περιοχής ή τμήματος τοΰ 
χερσαίου καί θαλασσίου χώρου, μετά τών έν αύτοίς φυσικών 
πόρων, ΰδάτων, κτισμάτων καί έργων υποδομής. 

5. Ώς «Φυσικόν Περιβάλλον»: Ό περιβάλλων τον άν¬ 
θρωπον χερσαίος, θαλάσσιος καί έναεριος χώρος, μετά τών 
εν αϋτώ χλωριδος, πανίδες καί φυσικών πόρων. 

6. Ώς «Πολιτιστικόν Περιβάλλον»; Τά άν-δρωπογενή 
στοιχεία πολιτισμού καί χαρακτηριστικά,, ώς ταΰτα διεμορφώ- 
-ιύησαν έκ τής παρεμβάσεως και τών σχεσεων τοΰ ανθρώπου 
μετά τοΰ φυσικού περιβάλλοντος, περιλαμβανόμενων τών ίστο- 
ρικών χώρων ώς καί τής καλλιτεχνικής καί πολιτιστικής έν 
γένει κληρονομιάς τής Χώρας. 

7. Ώς «Προστασία τοΰ Περιβάλλοντος»: 

Λ) Ή διατήρησις τοΰ χαρακτήρος τοΰ φυσικού περιβάλλον¬ 
τος και η βελτιωσις τών διαμορφω-Φεισών σχεσεων μεταξύ τών 
στοιχείων αυτού, ώς οικοσυστήματος. 

β) Ή προστασία τοΰ φυσικού περιβάλλοντος άπο τας ζη¬ 
μιογόνους επιπτώσεις έν. τής άναπτόξεως δραστηριοτήτων καί 
παρεμβάσεων τού άνθρωπον. 

γ) Ή 3|ιαφύλαξις τον πολιτιστικού περιβάλλοντος ώς καί 
,τών ιστορικών χώρων έντος τών οποίων το ντο διεμορφώδη. 

3) 'Ο έλεγχος τής άξισποιήσεως τών φυσικών· πόρων καί τής 
άναπτόξεως τών έν τώ χώρω δραστηριοτήτων, πρός τον σκο¬ 
πόν τής έν αρμόν ίσεως τών σχέσεων μεταξύ τού φυσικόν περι¬ 
βάλλοντος, τού πολιτιστικού περιβάλλοντος καί τής οικονο¬ 
μικής βρώσεως τού ανθρώπου. 

Άρτιον 2. 

1. Ή γενική πολιτική έπί τής Χωροταξίας καί τής προ¬ 
στασίας τοΰ Περιβάλλοντος ασκείται ύπό τού Υπουργείου 
Συντονισμού καί Προγραμματισμού. 

2. Τό 'Γπουργείον Συντονισμού καί Προγραμματισμού είναι 
αρμόδιον διά τήν, κατά τάς διατάξεις τού παρόντος, σύνταξιν, 
συμπλήρωσιν, τροποποίησιν ή άναδεώρησιν καί μέριμναν προς 
έγκρισιν "Εθνικών, Περιφερειακών καί Ειδικών Χωροταξι¬ 
κών Σχεδίων καί Προγραμμάτων, ώς καί διά τήν έποπτεία-< 
καί, παρακολοόδησιν τής ΰπο τών αρμοδίων φορέων εφαρμογής 
αυτών καί τών Σχεδίων καί Προγραμμάτων Προστασίας τού 
Περιβάλλοντος. 

3. Ή έκπόνησις καί εφαρμογή Χωροταξικών Σχεδίων καί 
Προγραμμάτων ώς καί Σχεδίων καί Προγραμμάτων Προ¬ 
στασίας τού Περιβάλλοντος χρηματοδοτείται έκ τού προϋπο¬ 
λογισμού Δημοσίων Επενδύσεων ή καί έξ ειδικών πόρων. 

4. Δι’ αποφάσεων τού 'Υπουργού Συντονισμού καί Προγραμ¬ 
ματισμού δύναται νά μεταβΐβάζωνται, εν μέρει ή έν δλψ, συνα¬ 
φείς προς τον έλεγχον εφαρμογής τών Χωροταξικών Σχε¬ 
δίων καί Προγραμμάτων ώς καί Σχεδίων καί Προγραμμά¬ 
των Προστασίας τού Περιβάλλοντος αρμοδιότητες, εις έτέρας 
κρατικάς Υπηρεσίας, εις νομικά πρόσωπα δημοσίου δικαίου ώς 
καί εις ειδικά αποκεντρωμένα όργανα έποπτευόμε'ΐα παρά τού 
Υπουργείου Συντονισμού καί Προγραμματισμού. 

Άρδρον 3. 

1. Συνιστάται Έδνικόν Συμβούλιον Χωροταξίας καί Περι¬ 
βάλλοντος, άποτελούμενοί» έκ τών Υπουργών μελών τής Οικο¬ 
νομικής Επιτροπής ώς καί τών Υπουργών Εξωτερικών, 
Εσωτερικών, Πολιτισμού καί. Επιστημών, Έδνικής Παι¬ 
δείας καί θρησκευμάτων, Κοινωνικών Υπηρεσιών, Δημοσίων 
Έργων, ώς καί τού Υφυπουργού Δημοσίων "Εργων. Δόναν- 
ται δέ, νά συμμετέχουν καλούμενοι προς τούτο ΰπο τοΰ Προ¬ 
έδρου τού Συμβουλίου καί έτεροι, αρμόδιοι έπί τών συζητουμέ- 
νων δεμάτων, Υπουργοί ή Υφυπουργοί. Δύνανται έπίσης κα¬ 
λούμενοι νά μετέχουν, άνευ ψήφου, προϊστάμενοι έν γένει νο¬ 
μικών προσώπων δημοσίου δικαίου, δημοσίων έπιχειρήσεων, τρα¬ 
πεζών, έπιχειρήσεων κοινής ώφελείας ή ετέρων οργανισμών. 

2. Τού Συμβουλίου προεδρεύει ό Υπουργός Συντονισμού καί 
Προγραμματισμού, 1 έξυπηρετείται δέ τούτο διά τής, έν τή 
παραγράφω 4 τού παρόντος άρδρου Γραμματείας. 

3. Εις τήν αρμοδιότητα τοΰ Συμβουλίου ανήκουν: 

α) Ή λήψις αποφάσεων έπί τής ακολουθητέας πολιτικής 
καί έπί γενικών δεμάτων άφορώντων εις τήν Χωροταξίαν καί 
τό Περιβάλλον. 

(δ) Ή λήψις αποφάσεων έπί δεμάτων άπτομένων τών αρ¬ 
μοδιοτήτων πλειόνων Υπηρεσιών εις ό,τι αφορά τήν Χωροτα¬ 
ξίαν καί τό Περιβάλλον. 

γ) Ή έγκρισις τών Χωροταξικών Σχεδίων καί Προγραμ¬ 
μάτων καί Σχεδίων καί Προγραμμάτων Προστασίας τού 
Περιβάλλοντος καί ή έναρμόνισις αυτών μετά τών Σχεδίων 
καί Προγραμμάτων Άναπτόξεως. 

δ) Ή έποπτεία έφαρμογής τών Χωροταξικών Σχεδίων καί 
Προγραμμάτων ώς καί τών σχεδίων καί Προγραμμάτων 
Προστασίας τού Περιβάλλοντος. 


ε) Ο συντονισμός τών φορέων έφαρμογής τών ανωτέρω 
Προγραμμάτων. 

4. Συνιστάται εις τό Ύπουργεΐον Συντονισμού καί Προ¬ 
γραμματισμού Γραμματεία τοΰ ’Βδνικοΰ Συμβουλίου Χωροτα¬ 
ξίας καί Περιβάλλοντος, έργον τής όποιας είναι ή προς 
αΰτό είσήγησις καί προώδησις δεμάτων τής άρμοδιότητός του 
καί ή ένημέρωσις τούτου έπί τής έν γένει πορείας' έκπονή- 
σεως καί έφαρμογής τών Χωροταξικών Σχεδίων καί Προ¬ 
γραμμάτων, ώς καί Σχεδίων καί Προγραμμάτων Προστα¬ 
σίας τοΰ Περιβάλλοντος. Συνιστάται, έπίσης διά τού πα¬ 
ρόντος, μία (1Γ δέσις υπαλλήλου έπί δητεία έπί βαδμώ Άνα- 
πληρωτού Γενικού Διευδυντοΰ ώς Προϊσταμένου τής Γραμ¬ 
ματείας τοΰ Εθνικού Συμβουλίου Χωροταξίας καί Περιβάλ¬ 
λοντος. Ή δέσις αΰτη πληροΰται δι’ άποφάσεως τού Υπουρ¬ 
γού Συντονισμού καί Προγραμματισμού διά προσλήψεως έπί 
σχέσει δημοσίου δικαίου καί δητείφ διάρκειας ενός μέχρι καί 
τριών, έτύνι, δυναμένη ν’ άνανεοΰταιι, προσώπου κεντημένου 
πτυχίον Άνωτάτης Σχολής, εμπειρίαν καί έξειδικευμένας τε- 
χνικάς γνώσεις έπί δεμάτων Χωροταξίας καί Περιβάλλοντος. 
Διά Προεδρικών Διαταγμάτων έκδιδομένων τή προτάσει τοΰ 
Υπουργού Συντονισμού καί Προγραμματισμού, καδορίζονται 
αί όργανικαί δέσεις τής Γραμματείας τοΰ ’Εδνικοΰ Συμβου¬ 
λίου Χωροταξίας καί Περιβάλλοντος, ό τρόπος πληρώσεως 
αυτών, ώς καί τά τής όργανώσεως καί λειτουργίας αυτής. 
Αί δαπάναι τής Γραμματείας βαρύνουν τον Προϋπολογισμόν 
Δημοσίων Επενδύσεων. 

5. Εις τήν κατά τήν προηγουμένην παράγραφον Γραμμα¬ 
τείαν δύναται νά προσλαμβάνονται δι’ άποφάσεως τού Υ¬ 
πουργού Συντονισμού καί Προγραμματισμού μέχρις είκοσι (20) 
ειδικοί έπιστήμονες καί μέχρις είκοσι (20) < υπάλληλοι έξει- 
δικευμένων προσόντων έπί δητεία ή έπί συμβάσει έργασίάς 
ή έργου, κατά παρέκκλισιν τών διατάξεων τού Ν.Δ. 1198/ 
1972. Ή δητεία ή ή σόμβασις / τών ουτω προσλαμδανομένων 
δύναται· νά είναι διάρκειας μέχρι τριών έτών, δυναμένη νά 
άνανεούται, Δι’ άποφάσεως τοΰ Υπουργού Συντονισμού δόνα- 
ται αί ώς άνω δέσεις νά μετατρέπωνται εί£ μονίμους καί νά 
καδορίζηται ό τρόπος πληρώσεως αυτών. 

6. Διά Προεδρικών Διαταγμάτων, τή προτάσει τών Υ¬ 

πουργών Συντονισμού καί Προγραμματισμού, Προεδρίας τής 
Κυβερνήσεως, Οικονομικών καί τού κατά περίπτωσιν αρμο¬ 
δίου Υπουργού, καδορίζεται ό άριδμός τών μονίμων ή έπί 
σχέσει ιδιωτικού δικαίου ή έπί δητεία δέσεων ώς καί ό τρό¬ 
πος^ πληρώσεως αυτών, τών Κεντρικών καί Περιφερειακών 
Υπηρεσιών αρμοδιότητες δεμάτων προστασίας τοΰ περιδάλ-, 
λοντος. , 

"Αρδρον 4. 

1. Συνιστάται παρά τφ Ύπουργείω Συντονισμού καί Προ¬ 
γραμματισμού,· Επιτροπή Χωροταξίας καί Περιβάλλοντος. 

2. Έργον τής Επιτροπής είναι ή γνωμάτευσις πρός τάν 
Υπουργόν Συντονισμού καί Προγραμματισμού ή πρός τό Έ¬ 
δνικόν Συμβούλιον Χωροταξίας καί Περιβάλλοντος έφ’ όσον 
τούτο ήδελε ζητηδή παρ’ αυτού, έπί τών έκπονουμένων 
Χωροταξικών Σχεδίων καί Προγραμμάτων ώς καί Σχεδίων 
καί Προγραμμάτων Προστασίας τού Περιβάλλοντος καί έπί 
τής άκολουδητέας έκάστοτε χωροταξικής πολιτικής καί τής 
πολιτικής προστασίας τοΰ Περιβάλλοντος, ώς καί ή είσήγησις 
τών αναγκαίων μέτρων καί ένεργειών διά τήν έφαρμογήν 
αυτών. 

3. Ή Επιτροπή Χωροταξίας καί Περιβάλλοντος, άπαρ- 
,τίζεται έξ έκπροσώπων τών Υπουργείων Συντονισμού καί 

Προγραμματισμού. Προεδρίας τής Κυβερνήσεως, Εξω¬ 
τερικών, Έδνικής Άμύνης, ’Εσωτερικών,' Πολιτισμού 
καί Επιστημών, Έδνικής Παιδείας καί θρησκευμάτων, 
Γεωργίας, Βιομηχανίας, Κοινωνικών -Υπηρεσιών, Δη¬ 
μοσίων "Εργων ('Υπηρεσίαι Υδραυλικών, Συγκοινωνιακών 
Έργων καί Οικισμού), Μεταφορών καί Επικοινωνιών καί 
Εμπορικής Ναυτιλίας. Είδικώτερον έκ τών έκπροσώπων του 
Υπουργείου Πολιτισμού καί Επιστημών, δ είς προέρχεται 

έκ τής Γενικής Διευθύνσεως Αρχαιοτήτων και Άναστηλώ- 
σεως, ό δέ έτερος 'έκ τής Γενικής Διευθύνσεως Πολιτιστι¬ 
κών 'Τποθέσεων. 

Εις την Επιτροπήν δύνανται νά μετέχουν εκπρόσωποι νο¬ 
μικών προσώπων δημοσίου δικαίου, ιδιωτικού δικαίου και ίόιώ>- 
ται ειδικών προσόντων ή εμπειρίας, οριζόμενοι έκάστοτε δι’ 
αποφάσεων τού Υπουργού Συντονισμού καί Προγραμματισμού. 

4. Ή συγκρότησις, ό τρόπος λειτουργίας καί αί δαπάναι 
τής Επιτροπής καθορίζονται δι’ αποφάσεων τού 'Τπουργού 
Συντονισμ.ού καί 'Π,ρογραμμ.ατισμοΰ. 

5. Ή κατά το παρόν άρθρον Επιτροπή εξυπηρετείται υπό 
τής προβλεπομένης εις τήν παράγραφον 4 τού προηγουμ-ένου 
άρθρου Γραιίρώιτείας. 

6. Δι’ αποφάσεων τού 'Τπουργού Συντονισμού καί Προ¬ 
γραμματισμού δόνανται νά συνιστώνται Περιφερειακά! Έπι- 
τροπαί Χωροταξίας καί Περιβάλλοντος, άναλόγου συνθέ- 

σεως. 

Άρθρον 5. 

1. Τά Εθνικά Περιφερειακά καί Ειδικά Χωροταξικά 
Σχέδια καί Προγράμματα έκπονηθέντα. συμπληρωθέντα, 
τροποποιηθέντα ή άναθεωρηθέ,ντα κατά τήν παρ. 2 τού' άρ¬ 
θρου 2 τού παρόντος καί κατόπιν γνωμοδοτήσεως τής Επι¬ 
τροπής Χωροταξίας καί Περιβάλλοντος υποβάλλονται μετ’ 
είσηγήσεως τού 'Τπουργού Συντονισμού καί Προγραμματι¬ 
σμού εις τό Εθνικόν Συμβούλιον Χωροταξίας καί Περιβάλ¬ 
λοντος καί έγκρίνονται ύπό τούτου. 

2. Τό Εθνικόν Χωροταξικόν Σχέδιον καί Πρόγραμμα, 
έγκρίνεται έν συνεχεία ύπό τής Βουλής κατά τό άρθρον 79 
παρ. 8 τού Συντάγματος, κατά διαστήματα δέ μή δυνάμενα 
.νά ύπερβούν τήν πριετίαν, ό 'Τπουργός Συντονισμού καί 
Προγραμματισμού, ενημερώνει τήν Βουλήν έπί τής πορείας 
εφαρμογής του. 

3. Τά Περιφερειακά καί Ειδικά Χωροταξικά Σχέδια καί 
Προγράμματα μετά τήν εγκρισίν των ύπό τού Εθνικού Συμ¬ 
βουλίου Χωροταξίας καί Περιβάλλοντος δημοσιεύονται μετά 
τών σχετικών εγκριτικών πράξεων διά τής έφημερίδος τής 
Κυβερνήσεως. 

4. Σχέδια καί Προγράμματα Προστασίας τού Περιβάλ¬ 
λοντος έκπονούμενα ύπό κρατικώ^ 'Τπηρεσιών ή ετέρων φο¬ 
ρέων. παραπέμ.πονται προ πάσης εφαρμογής των εις τήν Επι¬ 
τροπήν Χωροταξίας καί Περιβάλλοντος προς γνωμοδότησιν, 
εφαρμοζόμενης περαιτέρω τής κατά τάς παρ. 1 καί 3 τού 
παρόντος άρθρου διαδικασίας έγκρίσεως ή άναθεωρήσεως 
αυτών. 

’Άρθρον 6. 

Το 'Τπουργείον Συντονισμού καί Προγραμματισμού είναι 
άποκλειστικώς αρμόδιον διά τήν ^ρηματώότησιν καί έκπό- 
νησιν μελετών Εθνικών, Περιφερειακών καί Ειδικών Χωρο¬ 
ταξικών Σχεδίων καί Προγραμμάτων ή έπί μέρους τμη¬ 
μάτων αυτών, βάσει προδιαγραφών έγκρινομένων ύπό τού 
'Τπουργού Συντονισμού καί Προγραμματισμού. Αί τοιαϋται 
μελέται ανατίθενται, δι’ άποφάσεων τού αυτού 'Τπουργού 
εις κρατικάς υπηρεσίας, έπιστημονικά ή εκπαιδευτικά 'Ιδρύ- 
ματα, νομικά πρόσωπα δημοσίου ή ιδιωτικού δικαίου ή καί 
εις συμβούλους μελετητάς. 

. ’Άρθρον 7. 

1, Διά Προεδρικών Διαταγμάτων, έκδιδομένων προτάσει 
τού 'Τπουργού Συντονισμού καί Προγραμματισμού καί τού 
αρμοδίου κατά περίπτωσιν 'Τπουργού, μετ’ άπόφασιν· τού Εθνι¬ 
κού Συμβουλίου Χωροταξίας καί .Περιβάλλοντος, έκδιδομέ- 
νην κατά τό άρθρον 3 παράγραφος 3 περίπτωσις (α) δύναται 
νά έπιβάλλωνται περιορισμοί ή κανόνες,, ίσχύοντες ιέπί ώρι- 
σμένον ή αόριστον χρόνον, εις τήν δημιουργίαν ή άνάπτυξινι 


ώρισμένων δραστηριοτήτων ή λειτουργιών ή εις τήν χρήσιν 
τού χώρου εις συγκεκριμένος ζώνας ή περιοχάς, συμφώνως] 
προς τό περιεχόμενον τών εγκεκριμένων αντιστοίχων Χωρο¬ 
ταξικών Σχεδίων καί Προγραμμάτων καί νά έπιβάλλωνται 
πάντα τά άναγκαιαύντα μέτρα καί περιορισμοί διά τήν προστα¬ 
σίαν, άποκατάστασιν καί βελτίωσίν τής ποιότητος τού Περι¬ 
βάλλοντος. 

2. Αί ύπό τών έκάστοτε κειμένων διατάξεων προβλεπόμεναι 
διαδικασίαι, αρμοδιότητες καί προϋποθέσεις έκδόσεως κανο¬ 
νιστικών ή άτομικών διοικητικών πράξεων προς ρόθμισιν θε¬ 
μάτων άφορώντων εις τήν χωροταξίαν ή εϊς τήν προστασίαν 
τού Περιβάλλοντος, διατηρούνται έφ’ όσον δεν άντίκεινται εις 
τάς διατάξεις τού παρόντος. 

Αί εφεξής έκδιδόμεναι ιός άνω διοικητικά! πράξεις πρέ-. 
πει έπί ποινή απολύτου άκυρότητος νά είναι σύμφωνοι πρός] 
τάς διατάξεις τού παρόντος νόμου καί προς τά έγκριθέντα 
Χωροταξικά Σχέδια καί Προγράμματα ή τά Σχέδια καί 
Προγράμματα Προστασίας τού Περιβάλλοντος, ώς καί προς 
τά λοιπά κατά τάς διατάξεις τού παρόντος νόμου προβλεπό- 
μενα Προεδρικά Διατάγματα ή αποφάσεις τού Εθνικού Συμ¬ 
βουλίου Χωροταξίας καί Περιβάλλοντος ή τών αρμοδίων 
'Τπουργών. 

3. ’Εντός 5 ετών άπό τής έγκρίσεως Χωροταξικού Σχεδίου 
καί Προγράμματος,, αναθεωρούνται, συμπληρούνται ή τρο¬ 
ποποιούνται, άναλόγως προσαρμοζάμενα, εγκεκριμένα ρυθμι¬ 
στικά σχέδια ή σχέδια πόλεως ή ετερα έπί μέρους σχέδια τής 
περιοχής αυτών ή σχέδια τομέων παραγωγής, άτινα έν πάση 
περιπτώσει διατηρούν τήν ίσχύν των μέχρι τής τοιαύτης άνα¬ 
θεωρήσεως ή τροποποιήσεως. Π αρερχομένης απράκτου τής 
ώς άνω προθεσμίας ταϋτα καθίστανται απολύτως άκυρα, ώς 
προς τάς άντικειμένας πρός τό εγκεκριμένου Χωροταξικόν 
Σχέδιον καί* Πρόγραμμα διατάξεις αυτών. 

4. Μέχρις έγκρίσεως τών αντιστοίχων Χωροταξικών Σχε¬ 

δίων καί Προγραμμάτων ή τών Σχεδίων καί Προγραμμάτων 
Προστασίας τού Περιβάλλοντος καί έπί χρονικόν διάστημα 
δύο έτών κατ’ ανώτατου δριον δύναται διά Προεδρικών Δια¬ 
ταγμάτων έκδιδομένων κατά τήν παράγραφον 1 τού παρόντος 
άρθρου νά έπιβάλλωνται περιορισμοί χρήσεως χώρου καί άνα- 
πτύξεως δραστηριοτήτων εντός περιοχών καί ζωνών τής Χώ- 
ρας. ι 

. 5. Διά τήν εφαρμογήν τών εγκεκριμένων, κατά τάς δια¬ 
τάξεις τού παρόντος, Εθνικών, Περιφερειακών καί Ειδικών 
Χωροταξικών Σχεδίων καί Προγραμμάτων ή καί Τμημάτων 
αύτών, λογιζομένην ώς αποτελούσαν δημοσίαν ώφέλειαν, δύ- 
ναται. διά κοινής Άποφάσεως τών 'Τπουργών Συντονισμού! 
καί Προγραμματισμού καί Οικονομικών,, νά κηρύσσωνται ώς 
άναγκαστικώς άπαλλοτριωτέαι, εκτάσεις περιλαμβανόμενα 1 » 
έντός τών ορίων τών ώς άνω Σχεδίων. 

6. Άπό τής ισχύος τού παρόντος, ή εφαρμογή προγραμμά¬ 
των άναπτύξεως, ή έκτέλεσις έργων, ή άνάπτυξις δραστηρ 
ριοτήτων καί λειτουργιών ώς καί πάσα ενέργεια σχετιζομένηι 
πρός τήν χρήσιν τού χώρου ή δυναμένη νά άλλοιώση τήν μορ¬ 
φήν τού Περιβάλλοντος, ΰπόκεινται εις τάς διατάξεις τού 
παρόντος νόμου καί τών έν ίσχύι Χωροταξικών Σχεδίων καί 
Προγραμμάτων, 

ν . ’Άρθρον 8. 

1. Προγράμματα ή δραστηριότητες 'Τπουργείων καί λοιπών 
δημοσίων 'Τπηρεσιών. νομ.ικών προσώπων δημοσίου ή ιδιοίτικοϋ 
δικαίου ή φυσικών προσώπων, σχέσιν εχοντα πρός τό αντικεί¬ 
μενου καί τό περιεχόμενον τών διατάξεων τού παρόντος, προσαρ¬ 
μόζονται, εναρμονίζονται ή εντάσσονται εις τά έν ίσχύι έκά¬ 
στοτε χωροταξικά Σχέδια καί Προγράμματα ώς καί Σχέ¬ 
δια καί Προγράμματα Προστασίας τού Περιβάλλοντος 
συμφώνως πρός όρους καθοριζομένους δι’ άποφάσεων τού 'Τ- 
πουργοϋ Συντονισμού καί Προγραμματισμού κατόπιν γνώμης 
τής. κατά τό άρθρον 4 τού παρόντος Νόμου, συνιστωμένης 
Επιτροπής Χωροταξίας καί Περιβάλλοντος. 

2. Αί κατά Υπουργεία καί λοιπούς έπί μέρους φορείς λει- 
τοοργούσαι ή συνιστώμεναι εφεξής διοικητικά! μονάδες Προσ- 
,τασίας το-ϋ Περιβάλλοντος, άσκοϋν τάς αρμοδιότητας αυτών 
εντός των πλαισίων τού παρόντος, ώς καί των κατευθύνσεων 
,καί τής έπί τής προστασίας τού Περιβάλλοντος πολιτικής τής 
Κυβερνήσεως, έκφραζομένων διά τοϋ Υπουργείου Συντονισμού 
καί Προγραμματισμού, οπερ ύποχρεοϋνται όπως ενημερώνουν 
έπί τών οικείων δεμάτων. 

» 

3. Τά Υπουργεία Συντονισμού καί Προγραμματισμού καί 
Εξωτερικών είναι αρμόδια διά την επεξεργασίαν ένιαίου προ¬ 
γράμματος συμμετοχής τής Χώρας εις τάς έργασίας καί δρα¬ 
στηριότητας τών διεθνών οργανισμών έπί -δεμάτων Προστα¬ 
σίας τού _ Περιβάλλοντος καί Χωροταξίας. 

Άρθρον 9. 

1. Εις τήν παράγραφον 3 τού άρθρου 12 τού Ν.Δ. 1262/ 
1972 περί ρυθμιστικών σχεδίων Αστικών περιοχών ώς άντι- 
■ κατεστά-δη διά τού άρθρου 3 τού Ν.Δ. 198/73 «περί τροπο- 
ποιήσεως καί συμπληρώσεως τού Ν.Δ. 1262/72», προστίθεται 
έδάφιον (δ) έ'χον ώς έξης: 

«δ) Τροποποιήσεις ή έπεκτάσεις σχεδίων· Πόλεων καί καθο- 
ρισμός ή τροποποίησις όρων δομήσεως εις εϊδικάς καί επείγου¬ 
σας λόγψ ραγδαίας έξελίξεως περιπτώσεις καί έφ’ όσον δεν 
έπηρεάζεται τό ύπό μελέτην ρυθμιστικόν σχέδιον μετά γνώμην 
τού μελετητού κατά τήν ίσχύουσαν περί τροποποιήσεων καί 
έπεκτάσεων τών σχεδίων Πόλεως νομοθεσίαν». 

2. Άπό τής ένάρξεως ισχύος τού παρόντος καταργοΰνται ·α! 
διατάξεις τού άρδρου 2 παρ. 1 καί τού άρ-δρου 9 τού Ν.Δ. 
1262/1972 «περί ρυθμιστικών σχεδίων αστικών περιοχών», 
ώς ετροποποιήθη διά τού άρθρου 2 τού Ν.Δ. 198/1973 «περί 
τροποποιήσεως καί συμπληρώσεως τού Ν.Δ. 1262/1972», ώς 
καί πάσα ετέρα διάταξις, νόμου ή διατάγματος, άντικειμένη 
εις τάς διατάξεις τοϋ παρόντος. 

Άρθρον 10. 

Ή ισχύς τοϋ ιίαρόντος άρχεται άπό τής δ.ημοσιεύσεως’αυτού 
διά τής Εφημερίδες τής Κυβερνήσεως. 

Ό παρών νόμος ψηφισθείς ύπδ τής Βουλής καί παρ’ Ημών 
σήμερον κυρωθείς, δημοσιευθήτω διά τής Έφημερίδος τής 
Κυβερνήσεως καί έκτελεσθήτω ώς νόμος τού Κράτους. 

Έν Άθήναις τή 18 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΠΡΟΕΔΡΙΑΣ ΚΥΒΕΡΝΗΣΕΩΣ \ 

ΙΩΑΝΝΗΣ ΜΠΟΥΤΟΣ ΓΕΩΡΓΙΟΣ ΡΑΛΛΗΣ 

ΕΣΩΤΕΡΙΚΩΝ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ 

ΚΩΝΣΤ. ΣΤΕΦΑΝΟΠΟΥΛΟΣ ΚΩΝΣΤ. ΤΡΥΠΑΝΗΣ 

ΟΙΚΟΝΟΜΙΚΩΝ ΓΕΩΡΓΙΑΣ 

ΕΥΑΓΓ. ΔΕΒΑΕΤΟΓΛΟΥ ΙΠΠΟΚΡ. ΙΟΡΔΑΝΟΓΛΟΥ 

ΒΙΟΜΗΧΑΝΙΑΣ ΔΗΜΟΣΙΩΝ ΕΡΓΩΝ 

ΚΩΝΣΤ. ΚΟΝΟΦΑΓΟΣ ΧΡΙΣΤΟΦΟΡΟΣ ΣΤΡΑΤΟΣ 

, Εϋεωρήϋη καί έτέϋη ή μεγάλη τον Κράτους σφραγίς, 
’Εν Άθήναις τή 19 Ιουνίου 1976 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΕΦΑΝΑΚΗΣ 



Περί άντικαταστάοεως τής παραγράφου 5 τον άρθρου 9 
τοΰ Ν. Δ/τος 3078/1954 «περί τροποποιήσεως παί 
συμπληρώσεως τών'«περί Χρηματιστηρίου Άξιων δια¬ 
τάξεων ώς και ρυδμίσεως άλλων τινών σχετικών δε¬ 
μάτων» ώς ετροποποιήθη διά τον Ν. Δ/τος 827/1971 ». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έηφισάμενοι όμοφώνως μετά τής Βουλής, άπεφασίσαμεν: 

Άρθρον 1. , 

Ή παράγραφος δ τού άρθρου 9 τού Ν. Δ/τος 3078/1954, 
ώς «5τη άντικατεστάθη ύπό τοϋ άρθρου 3 τοΰ Ν.Δ. 827/ 
1971, αντικαθίσταται ώς ακολούθως: 

«5. Οί πόροι τοΰ Συνεγγυητικού συνίστανται: α) έκ τών προσό¬ 
δων τής περιουσίας του, β) έκ τών κατά τό Ν.Δ. 3078/ 
1954 εισφορών τών Χρηματιστών καί γ) έκ τ-οΰ προιβλεπομέ¬ 
νου ύπό τοϋ έδαφίου γ’ τεϋ άρθρου 2 τοϋ Ν. 2275/1952 ειδι¬ 
κού πόρου. 

Εφεξής ανοίγεται ίδιος λογαριασμός τοΰ Χρηματιστηρίου 
Αξιών, είς τήν Τράπεζαν τής Ελλάδος εις $ν είσάγεται δ 
ύπό στοιχείον γ' πόρος. Ό λογαριασμός ούτος κινείται δι’ απο¬ 
φάσεων τού Υπουργού ’Πμπορίου, έπί σκοπφ «νισχύσεως τού 
Συνεγγυητικού Κεφαλαίου, ^εις περίπτωσιν αδυναμίας τούτου 
πρός έκπλήρωσιν τών· έκ τών Χρηματιστηριακών συναλλαγών 
δημιουργουμένων ύποχρεώσεων τών Χρηματιστών. Ωσαύτως 
προς' άποζημίωσιν. τών θιγέντων έκ τής έφαρμογής τής ύπ’ 
άριθ, 1395/22.12.65 άχ&φάσεως τής Νομισματικής Επι¬ 
τροπής (ΦΕΚ 239/1905) έπαγγελματιών τών κατά κύριον 
επάγγελμα άσχολουμένων μέχρι 31.12.1965 καί έπί πενταε¬ 
τίαν τουλάχιστον μέ τήν αγοραπωλησίαν έπί μεσιτείφ χρυσών 
λιρών ή νομισμάτων εν γένει. 

Ή έπαγγελματική ίδιότης ώς και ό χρόνος άσκήσεως τού 
έπαγγάλματός των άποδεικνύεται άποκλειστικώς έκ στοι¬ 
χείων τής Οικονομικής Εφορίας, ΰποβαλλομένων μετ ? αΐτή- 
σεως έντός τριμήνου ανατρεπτικής προθεσμίας άπό. τής δη- 
μοσιεύσεως τού παρόντος εις τό 'Υπουργείον Εμπορίου. 

Διά Προεδρικού Διατάγματος, έκδιδομενου προτάσει τοΰ 
Υπουργού Εμπορίου, θέλουν καθορισθή ό τρόπος ύπολογι- 
σμοϋ τοΰ ύψους τής άποζημιώσεως ηατά κατηγορίας δικαιού¬ 
χων, ό χρόνος καί ό τρόπος καταβολής ταύτης, ή σύστασις 
Επιτροπής παροχής αποζημιώσεων, ώς καί πάσα άλλη'άναγ- 
καία λεπτομέρεια. 

Έν πάση περιπτώσει τό συνολικόν ύψος τού πρός τον σκοχρν 
τούτον δικαιοθησομένου ποσού δεν δύναται νά ύπερβή τό ή’μισυ. 
τρΰ. κατά τήν ημερομηνίαν τής δημοσιεύσεως τού παρόντος 
σχηματισθέντος κεφαλαίου έκ τοϋ έν λόγψ πό|$υ». 


Άρθρον 2. 

Ή ισχύς τοϋ παρόντος άργ&εται άπό τής δημοσιεύσεως του. 
διά τής Έφημερίδος τής Κυβερνήσεως. 

'Ο παρών νόμος ψηφισθείς ύπό τής Βουλής καί παρ’ Ημών 
σήμερον κυρωθέίς, δημοσιευθήτω διά τής Έφημερίδος .τής 
Κυβερνήσεως καί έκτελεσθήτω ώς νόμος τοϋ Κράτους 

Έν Άθήναις τή 18 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 


Μ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΕΥΑΓΓ. ΔΕΒΑΕΤΟΓΛΟΥ ΙΩΑΝ- ΒΛΡΒΓΓΣΙΩΤΗΣ 

ΈΟβωοήϋη καί έτέύη ή μεγάλη τον Κράτους σφραγίς. 

Έν' Άθήναις τή 21 Ιουνίου 1976 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΕΦΑΝΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟΝ) 

Περί κυρώσεως συμπληρωματικών πινάκων εκτάκτου κρίσεως 
Άνωτατων Αξιωματικών Δικαστικοί Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες .{«τ’ δψει: 

α. Τά όίρθφα 30, 38 καί 39 τοί ΝΔ. 178/1969 «περί 
Ιεραρχίας, Προαγωγών καί Τοποθέτησών των Μονίμων 
Αξιωματικών τών ’Ενόπλων Δυνάμεων», ώς τούτο έτ,ρακο- 
ποιήθη καί συνεπληρώθη μεταγενεστέρως. 

β. Την ύπ’ άριθ. 3 άπόφασιν τής 11/1976 'Συνεδριάσεως 
τοί Ανώτατου Συμβουλίου Ενόπλων Δυνάμεων ώς αρμοδίου 
Συμβουλίου Κρίσεως, προτάσει ,τού Ήιμετέρου έπί τής Εθνι¬ 
κής Άμύνης Υπουργοί, άχεφασίσαμεν καί διατάσσομεν: 

Κορούμεν τους ύχό τοί Άνωτάτου Συμβουλίου Ένόχλων 
Δυνάμεων συνταχθεντας πίνακας εκτάκτου ικρίσεως Άναθειο- 
ρητών ΐΓ Τάξεως, βάσει τών άρθρων 30, 38 καί 39 τού 
ΝΑ 178/69 ώς ιάκολούθως : 

α) Προακτέου κατ’ εκλογήν Άνχθεωρητοί Γ' Τάξεως. 

β) II αραμενόντων εις τον αυτόν βαθμόν Αναθεωρητών 
Γ' Τάξεως. 

Εις τον αυτόν έπί τής Εθνικής "Αμύνης Υπουργόν, άνα- 
τίθεμεν τήν δημοσίεοσιν "καί έκτέλεσιν τοί παρόντος Προ¬ 
εδρικοί Διατάγματος. 

Έν Άθήναις τή 22 Ιουνίου 1976 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΕΥΑΓΓΕΛΟΣ ΑΒΕΡΩΦ - ΤΟΣΙΤΣΑΣ 

Περί κυρώσεως Πίνακος έχιλογής ύχό ΑΝΣ Άνθυχασχι- 
στών χρός χροαγωγήν εις Σημαιοφόρους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύχ’ δψει: 

α! Τό Ν.Δ. 445/1974 «χερί Ιεραρχίας καί χροαγωγών 
Άνθυχασχιστών καί Μονίμων καί Εθελοντών 'Οχλιτών Έ¬ 
νόχλων Δυνάμεων». 

6. Τον ύχό τού Άνωτάτου Ναυτικοί Συμβουλίου συντα- 
χθέντα Πίνακα επιλογής Άνθυχασχιστών χρός χροαγωγήν 
εις Σημαιοφόρους, ώς τό ύχ’ άριθ. 31 τής 10.6.1)976 πρα¬ 
κτικόν αυτοί, κυρωθέντα ύχό τού Υπουργοί Εθνικής Άμύ- 
νης, προτάσει τοί επί τής Εθνικής Άμύνης Υπουργοί, άχε- 
φασίσαμεν καί διατάσσομεν: ' 

Κυρουμεν τον ύχό τοί Άνωτάτου Ναυτικοί Συμβουλίου 
συνταχθέντα, βάσει τοί άρθρου 9 τοί Ν.Δ. 445/1974, καί 
κατόπιν τοί ύπ’ άριθ. 31 τής 10.6.1976 πρακτικοί τούτου, 
πίνακα επιλογής προακτέων Άνθυπασπιστών Πολεμικού 
Ναυτικού. 

Εϊς τον αύτόν έχί τής Εθνικής Άμύνης Υπουργόν, άνα- 
τίθεμεν την δημοσίευσιν καί έκτέλεσιν τοί παρόντος Δια¬ 
τάγματος. 

Έν Άθήναις τή 19 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΕΥΑΓΓΕΛΟΣ ΑΒΕΡΩΦ . ΤΟΣΙΤΣΑΣ 

Περί άναδιοργανώσεως τής ΎποδιευΘύνσεως Αμέσου Έπεμ¬ 
βάσεως Προαστίων Πρωτευούσης, προαγωγής τοΰ Τμή¬ 
ματος Αμέσου Έπεμβάσεως Θεσσαλονίκης καί μετονο- 
μασίας τών Διοικήσεων Μηχανοκινήτιον Χωροφυλακής 
Αθηνών καί Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ οψει : 

1. Τάς διατάξεις τών άρθρων 2 παρ. 2 καί 4 καί 255 
παρ. 1 (περ. ιθ' καί κ') καί 2 του Ν.Δ. 3365/1955 (ΦΕΚ Α'- 
257/1955), «περί Κώδικος του Σώματος τής Χωροφυλακής». 

2. Τάς διατάξεις του άρθρου 2 παρ. 5 τοΰ Νόμου 295/1976 
(ΦΕΚ Α- 84/1976) «περί τροποποιήσεως καί συμπληρώ- 
σεως διατάξεων τινων τών, οργανικών Νόμων Υπηρεσιών 
τοΰ 'Τπουργείου' Δημοσίας Τάξεως». 

3. Τάς διατάξεις τοΰύπ’ άριθ. 547/1965 Β.Δ. (ΦΕΚ Α'- 
124/1965), «περί ίδρύσεως Διοικήσεως Χωροφυλακής 
Αμέσου Έπεμβάσεως Προαστίων Πρωτευούσης καί Τμή¬ 
ματος Χωροφυλακής Αμέσου Έπεμβάσεως Θεσσαλονίκης». 

4. Τάς διατάξεις τοΰ άρθρου 4 τοΰ ύπ’ άριθ. 657/1968 
Β.Δ. (ΦΕΚ Α' - 235/1968), «περί καταργήσεως τής Άνω- 
τέρας Διοικήσεως Χωροφυλακής Πρωτευούσης, ίδρύσεως 
Διευθύνσεως Αστυνομίας Προαστίων Πρωτευούσης καί συ- 
στάσεως νέων Υπηρεσιών αυτής». 

5. Τάς διατάξεις τοΰ ύπ’ άριθ. 292/1964 Β.Δ. (ΦΕΚ Α ,_ 
86/1964), «περί ίδρύσεως Τεχνικών τινων Υπηρεσιών Χω¬ 
ροφυλακής». 

6. Τάς διατάξεις τοΰ Ν.Δ. 175/1973 (ΦΕΚ Α' - 230/ 
1973), «περί Υπουργικού Συμβουλίου καί Υπουργείων», 
τροποποιηθέντος καί συμπληρωθέντος διά τοΰ Ν.Δ. 267/1974 
(ΦΕΚ Α' - 2/1974). 

7. Την ύπ’ άριθ. 767/3/14α άπό 13.5.1976 πρότασιν τοΰ 
Άρχηγοΰ Χωροφυλακής καί 

8. Την ύπ’ άριθ. 341 άπό 27.5.1976 γνωμοδότησιν τοΰ 
Συμβουλίου Επικράτειας, προτάσει τοΰ Ήμετέρου επί τής 
Δημ. Τάξεως Ύπουργοΰ, άπεφασίσαμεν καί διατάσσομεν: 

’Άρθρον 1. 

1. Ή 'ΐ ποδιεύθυνσις Αμέσου Έπεμβάσεως Προαστίων 
Πρωτευούσης, φέρουσα εφεξής τον τίτλον «'Υποδιεύθυνσις 
Μηχανοκινήτων Μονάδων Χωροφυλακής Προαστίων Πρω¬ 
τευούσης», όργανοΰται έκ: 

α) Τοΰ Επιτελείου της 

β) Τής Τεθωρακισμένης Μονάδος (Τ/Θ Μονάδος) καί 
γ) Τής Μονάδος Άποκαταστάσεως Τάξεως (Μ.Α.Τ.). 

2. Καθορίζεται ώς έδρα τής έν λόγω Υπηρεσίας ή περιοχή 
τής τέως Διοικήσεως 1 Πρωτευούσης. 

’Άρθρον 2. 

Τό Τμήμα Άμεσου Έπεμβάσεως Θεσσαλονίκης, προα- 
γόμενον εις 'Υποδιεύθυνσιν Μηχανοκινήτων Μονάδων Χωρο¬ 
φυλακής, μέ έδραν τήν Θεσσαλονίκην, όργανοΰται έκ : 

1. Τοΰ Επιτελείου της 

2. Τής Τεθωρακισμένης Μονάδος (Τ/Θ Μονάδος) 

3. Τής Μονάδος Άποκαταστάσεως Τάξεως (Μ.Α.Τ.). 

’Άρθρον 3. 

1. Ή Διοίκησις Μηχανοκινήτων Χωροφυλακής Αθηνών, 
τοΰ Συντάγματος Χωροφυλακής Αθηνών, μετονομάζεται 
εις Διοίκησιν Τεχνικών Υπηρεσιών Χωροφυλακής Αθηνών. 

2. Ή Διοίκησις Μηχανοκινήτων Χωροφυλακής Θεσσαλο¬ 
νίκης τής Διευθύνσεως Αστυνομίας Θεσσαλονίκης, μετονομά¬ 
ζεται εις 'Υχαδιεύθυνσιν Τεχνικών Υπηρεσιών Χωροφυλακής 
Θεσσαλονίκης. 

’ΆρΟρον 4. 

Πάσα διάταξις άντικειμένη τώ παρόντι καταργεΐται. 

Είς τον 'Ημέτερον έπΐ τής Δημοσίας Τάξεως Υπουργόν, 
άνατίθεμεν τήν Δημοσίευσιν καί έκτέλεσιν τοΰ παρόντος 
Προεδρικού Διατάγματος, 

Έν Άθήναις τή 16 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΕΠΣ 

ΓΕΩΡΓΙΟΣ- ΧΤΑΜΑΤΗΣ 

Περί συστάσεως θέσεως διοικητικού προσωπικού παρά τη 
Άνωτάτη Βιομηχανική Σχολή Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ όψει : 

1. Τάς διατάξεις των άρθρων : 

α) 2 παρ. 2β τοΰ Ν^. 1264/1972 «περί διατάξεων τινων 
άφορωσών εις τό Άνοιτερον καί τδ Βοηθητικόν διδακτικόν 
προσωπικόν των Άνωτάτων Εκπαιδευτικών Ιδρυμάτων». 

β) 2, 3 καί 5 τοΰ Ν.Δ. 216/74 «περί συστάσεως Υπουρ¬ 
γείου Προεδρίας Κυβερνήσεως» καί 

2. Τήν ύπ’ άριθ. 237/1976 γνωμοδότησιν τοΰ Συμβουλίου 
της Επικράτειας, προτάσει των 'Ημετέρων Υπουργών 
Προεδρίας Κυβερνήσεως, Οικονομικών καί Εθνικής Παιδείας 
καί Θρησκευμάτων, άπεφασίσαμεν καί διατάσσομεν : 

"Αρθρον μόνον. 

1. Συνιστάται παρά τή Άνωτάτη Βιομηχανική Σχολή 
Θεσσαλονίκης μία θέσις διοικητικού προσωπικού Α' κατη¬ 
γορίας τοΰ Κλάδου Α1 Διοικητικού Λογιστικού έπί βαθμω 
5<ρ. \ 

’ 2. 'Η ανωτέρω θέσις διέπεται υπό τών διατάξεων τοΰ 
άρθρου 2 τοΰ Ν.Δ. 1264/1972. 

Είς τόν έπί τής Εθνικής Παιδείας καί Θρησκευμάτων 
'Τπουργόν, άνατίθεμεν τήν δημοσίευσιν καί έκτέλεσιν τοΰ 
παρόντος Προεδρικοΰ Διατάγματος. 

Έν Άθήναις τή 12 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤ15Ν 

ΓΕΩΡΓΙΟΣ ΡΑΛΛΗΣ ΓΕΩΡΓΙΟΣ ΡΑΛΛΗΧ 

ΟΙΚΟΝΟΜΙΚΗΝ .. 

ΕΥΑΓΓΕΛΟΣ ΔΕΒΛΕΤΟΓΛΟΥ 

I ' 

Περί έγκρίσεως συστάσεως κοινωφελοΰς ιδρύματος, υπό 
τήν έπωνυμίαν «ΦΙΛΕΚΠΑΙΔΕΥΤΙΚΟΣ ΣΥΛΛΟΓΟΣ 
ΚΑΛΛΟΝΗΣ - ΜΗΘΥΜΝΗΣ - ΛΕΣΒΟΥ», καί κυ- 
ρούσεως τοΰ Όργανισμοΰ αύτοΰ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ δψει : 

1. Τούς όρους τής ύπ’ άριθμ. 15805/1972 πράξεως τοΰ 
Ίωάννου Κότσιρα, διευθύνοντος τό έν Βοστώνη τής Πολι¬ 
τείας τής Μασσαχουσέτης τών Ήν. Πολιτειών- Αμερικής 
Γενικόν ΙΙροξενεΐον τής Ελλάδος, 2) τάς διατάξεις τών 
άρθρων : α) 101 καί 119 τοΰ Είσαγωγικοΰ Νόμου τοΰ Ά- 
στικοΰ Κώδικος, β) 108 καί 110 τοΰ Αστικού Κωδικός καί 
γ) 95 καί 98 τοΰ Α.Ν. 2039/1939 «περί τροποποιήσεως, 
συμπληρώσεως καί κωδικοποιήσεως τών Νόμων «περί 
έκκαθαρίσεως καί διοικήσεως τών είς τό Κράτος καί υπέρ 
κοινωφελών' σκοπών καταλειπομένων κληρονομιών, κλη¬ 


ροδοσιών καί δωρεών» καί 3) τήν άπό 20.11.75 σύμφωνον 
γνωμοδότησιν τοΰ Συμβουλίου Εθνικών Κληροδοτημάτων, 
προτάσει τών Ήμετέρων έπί τής Εθνικής Παιδείας καί Θρη¬ 
σκευμάτων καί Οικονομικών Υπουργών, άπεφασίσαμεν καί 
διατάσσομεν: 

Άρθρον μόνον. 

1. Έγκρίνεται ή, διά τής ύπ’ άριθ. 15805/1972 πράξεως 
του διευθύνοντος τό έν Βοστώνη τής Πολιτείας Μασσαχου¬ 
σέτης τών Η.Π.Α. Γενικόν Προξενεΐον τής Ελλάδος Ίωάν¬ 
νου Κότσιρα, γενομένη σύστασις κοινωφελούς Ιδρύματος 
υπό τοΰ έν Βοστώνη τών Η.Π.Α. έδρεύοντος Φιλεκπαιδευ¬ 
τικού Συλλόγου Καλλονής - Μηθύμνης καί ύπό τήν επωνυ¬ 
μίαν «ΦΙΛΕΚΠΑΙΔΕΥΤΙΚΟΣ ΣΥΛΛΟΓΟΣ ΚΑΛΛΟΝΗΣ 
ΜΗΘΥΜΝΗΣ - ΛΕΣΒΟΥ». 

• *2. Τό ουτω συνιστώμενον ίδρυμα, δπερ άποτελεϊ Νο¬ 
μικόν Πρόσωπον Ιδιωτικού Δικαίου, τελεί ύπό τόν έλεγ¬ 
χον καί τήν έποπτείαν τών Υπουργείων Εθνικής Παιδείας 
καί Θρησκευμάτων καί Οικονομικών, συμφώνως πρός τάς. 
διατάξεις τοΰ Άναγκ. Νόμου 2039/1939 ώς' ούτος έκά- 
στοτε ισχύει καί περί τών είς έκτέλεσιν τούτου έκδοθέντων 
Διαταγμάτων. 

3. Κυροΰται ό έξ άρθρων ένδεκα (11) Όργανισμός 
τούτου, καταχωριζόμενος ως κατωτέρω. 

Εις τούς αυτούς έπί τής Εθνικής Παιδείας καί Θρη¬ 
σκευμάτων καί Οικονομικών Υπουργούς, άνατίθεμεν τήν 
δημοσίευσιν καί έκτέλεσιν τοΰ παρόντος Διατάγματος. 

Έν Άθήναις τή 17 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ·, 

ΚΩΝΣΤΑΝΤΙΝΟΙ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΠΝ ΟΙΚΟΝΟΜΙΚΗΝ 

ΓΕΩΡΓΙΟΣ ΡΑΛΛΗΣ ΕΥΑΓΓ. ΔΕΒΛΕΤΟΓΛΟΥ 


ΟΡΓΑΝΙΣΜΟΣ 

ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ ΤΟΥ ΚΟΙΝΩ¬ 
ΦΕΛΟΥΣ ΙΔΡΥΜΑΤΟΣ «ΦΙΛΕΚΠΑΙΔΕΥΤΙΚΟΣ ΣΥΛ¬ 
ΛΟΓΟΣ ΚΑΛΛΟΝΗΣ - ΜΗΘΥΜΝΗΣ - ήΐΕΣΒΟΥ». 

Άρθρον 1. 

Μορφή - "Εδρα - Επωνυμία - Σφραγίς. 

1/ Τό, διά τής ύπ’ άριθ. 15805/1972 πράξεως ταυ Ίωάν¬ 
νου Κότσιρα διευθύνοντος τό έν Βοστώνη τής Πολιτείας της 
Μασσαχουσέτης τών Ηνωμένων Πολιτειών Αμερικής, 
Γενικόν Προξενεΐον της Ελλάδος, συσταθέν εις τήν Κοι¬ 
νότητα Καλλονής της έπαρχίας- Μηθύμνης, τοΰ Νομού 
Λέσβου, ύπό τοΰ έν Βοστώνη τών 'Ην, Πολιτειών της Α¬ 
μερικής έδρεύοντος Φιλεκπαιδευτικού Συλλόγου Καλλονής, 
ίδρυμα, ύπό τήν έπωνυμίαν «ΦΙΛΕΚΠΑΙΔΕΥΤΙΚΟΣ 
ΣΥΛΛΟΓΟΣ ΚΑΛΟΝΝΗΣ - ΜΗΘΥΜΝΗΣ - ΛΕΣΒΟΥ», 

αποτελεί Νομικόν Πρόσωπον Ίδιωτικοΰ Δικαίου, διεπό- 
μενον ύπό τής προρρηθείσης συστατικής πράξεως, τών δια¬ 
τάξεων τοΰ Άναγκ. Νόμου 2039/1939, τών είς έκτέλεσιν 
τούτου έκδοθέντων Διαταγμάτων καί τοΰ παρόντος ’Ορ¬ 
γανισμού. 

2. Τό ίδρυμα, τό όποιον τελεί ύπό τόν έλεγχον καί τήν 
έποπτείαν τών Υπουργείων Εθνικής Παιδείας καί Θρη¬ 
σκευμάτων καί Οικονομικών, εδρεύει είς τήν. Κοινότητα 
Καλλονής - Μηθύμνης - Λέσβου, έχον σφραγίδα στρογγύλην, 
άναγράφούσα κυκλικώς τήν έπωνυμίαν τοΰ ίδρυτόΰ -κάί έίς 
τό μέσον παριστάνουσαν τό σημεΐον τοΰ Τίμιου Σταυρού. 

Άρθρον 2. 

Σκοπός τοΰ ιδρύματος. 

1. Σκοπός τοΰ ιδρύματος είναι, ή έκ τών έτησίων τόκων 
άπονομή βραβείων, κατ’ ίσομοιρίαν, είς τούς έκ τών άπο- 
φοιτώντων αριστεύοντας, ^ιατ’ έτος, μαθητήν καί μαθή¬ 
τριαν του Γυμνασίου Καλλονής τής έπαρχίας Μηθύμνης 
τοΰ νομοΰ Λέσβου, προτιθεμένους νά συνεχίσουν τάς σπού- 

δάς των είς Άνώτερον ή ’Ανώτατον Εκπαιδευτικόν "Ιδρυμα 
της Ελλάδος ή του Εξωτερικού, κατά τά εν άρθρω 9 του 
παρόντος είδικώτερον διαλαμβανόμενα. 

’Άρθρον 3. 

Περιουσία τοϋ ιδρύματος - Πόροι. 

1. Περιουσίαν τοϋ ιδρύματος αποτελεί τό υπό τοϋ ίδρυ- 
τοΰ διατεθέν καί εις τό έν Μυτιλήνη Υποκατάστημα (415) 
τής Εθνικής Τραπέζης τής Ελλάδος κατατεθέν ποσόν των 
τριών χιλιάδων (3.000) δολλαρίων 'Ην. Πολιτειών, ώς 
καί παν έτερον περιουσιακόν στοιχεΐον, καθ’ οίονδήποτε 
τρόπον περιερχόμενον αύτώ. , 

2. Πόροι δέ τοϋ ιδρύματος είναι τά έκ τής περιουσίας 
αύτοΰ εισοδήματα. 

- ’Άρθρον 4. 

Διοίκησις τοϋ ιδρύματος. 

1. Τό ίδρυμα διοικεΐται ύπό τριμελούς Διοικητικού Συμ¬ 
βουλίου, άποτελουμένου έκ τών έκάστοτε : 

α) Προέδρου τής Κοινότητος Καλλονής, ώς Προέδρου. 

β) Προέδρου τής Σχολικής Εφορείας Γυμνασίου Καλλο¬ 
νής, ώς Ταμίου. 

γ) Γυμνασιάρχου Καλλονής, ώς Γραμματέως, άνα- 
πληρουμένων ύπό τών νομίμων άναπληρωτών τούτων. 

2. Τά μέλη τοϋ Διοικητικού Συμβουλίου τού Ιδρύματος 
παρέχουν τάς υπηρεσίας των άνευ αμοιβής τίνος, δικαιού¬ 
μενα μόνον οδοιπορικών εξόδων, νομίμως άποδεικνυομένων. 

3. Έν περιπτώσει θανάτου, έκπτώσεως, άνικανότητος, 
άποποιήσεως, παραιτήσεως καί λοιπά, μέλους τινός τού 
Διοικητικού Συμβουλίου, διορίζεται πάντοτε' αντικαταστά¬ 
της αύτοΰ, κατά τάς διατάξεις τών άρθρων 99 καί 86 τοϋ 
Α.Ν. 2039/1939, τηρουμένης τής θελήσεως τοϋ ίδρυτοΰ. 

4. Τό Διοικητικόν Συμβούλων εύρίσκεται έν απαρτία 
παρόντων καί τών τριών (3) μελών αύτοΰ, αί δέ άποφάσεις 
του λάμβάνονται κατά πλειοψηφίαν. Τό Διοικητικόν Συμ¬ 
βούλων συνεδριάζει τακτικώς μέν άπαξ τού έ'τους, έκτάκτως 
δέ, οσάκις ήθελον ζητήσει τούτο δύο (2) τών μελών αύτοΰ. 

Άρθρον 5. 

Αρμοδιότητες Διοικητικού Συμβουλίου. 

1. Τό Διοικητικόν Συμβούλων διαχειρίζεται τήν περιου¬ 
σίαν τού ιδρύματος, κατά τήν βούλησιν τού ίδρυτοΰ, έφαρ- 
μοζομένων τών αντιστοίχων διατάξεων τού Α.Ν. 2039/39, 
προκειμένου περί έκποιήσεως, έκμισθώσεως, έπενδύσεως, 
άξιοποιήσεως κλπ. περιουσιακού τίνος στοιχείου. 

2. Καταρτίζει καί υποβάλλει εις τό Υπουργείων τών 
Οικονομικών τούς, ύπό τοΰ άρθρου 101 τοΰ Α.Ν. 2039/39 
προβλεπομένους, προϋπολογισμόν καί άπολογισμόν, ους 
συντάσσει, κατά τά υποδεικνυόμενα έν τώ άπό .20.12.1939 
Β.Δ/τι (ΦΕΚ 552/Α/22.12.1939). 

3. Αποδέχεται ή άποποιεΐται, άνευ άναμίξεως τοΰ Υπουρ¬ 
γείου τών Οικονομικών, τάς υπέρ τοΰ ιδρύματος καταλει- 
πομένας κληρονομιάς, κληροδοσίας ή δωρεάς. 

4. Ό Πρόεδρος τοΰ Διοικητικού Συμβουλίου α) συγκαλεϊ 
τό Διοικητικόν Συμβούλων καί διευθύνει τάς συνεδριάσεις 
αύτοΰ, β) έκπροσωπεϊ τό "Ιδρυμα ένώπων πάσης Αρχής 
καί γ) έντέλλεται τήν ; πληρωμήν οίασδήποτε δαπάνης, άνα- 
γεγραμμένης όμως εις τον ύπό τοΰ 'Τπουργείου Οικονομικών 
έγκεκριμένον προϋπολογισμόν τού 'Ιδρύματος. 

,5. 'Ο Γραμματεύς συνυπογράφει μετά τού Προέδρου 
παν έγγραφον ή ένταλμα. 

6. 'Ο Ταμίας τοΰ Ιδρύματος εισπράττει παν έσοδον 
τρΰ Ιδρύματος τό όποιον καί καταθέτει πάραυτα είς τήν 
Εθνικήν Τράπεζαν Μυτιλήνης (415) καί εις τον παρ’ 
αύτή ύπάρχοντα δοσοληπτικόν λογαριασμόν έπ’ όνόματι 
τοΰ Ιδρύματος. 

’Άρθρον 6. 

Έποπτεία τοΰ Κράτους. 

Τό ίδρυμα ύπόκειται, ώς προς μέν τήν δωίκησιν καί δια- 
χείρισιν τής περιουσίας αύτοΰ εις τον έλεγχον καί τήν έπο- 


πτείαν τοΰ 'Τπουργείου τών Οικονομικών, ώς προς δέ τον 
έκτελεστέον σκοπόν, εις τήν έποπτείαν τοΰ Υπουργείου 
Εθνικής Παιδείας καί Θρησκευμάτων. 

Άρθρον 7. ' 

Οικονομική διαχείρισις τοΰ Ιδρύματος; 

1. 'Η Οικονομική διαχείρισις τοΰ ιδρύματος ένεργεΐται, 
βάσει προϋπολογισμοΰ καί άπολογισμοΰ έσόδων καί έξό- 
δων, καταρτιζομένων καί ύποβαλλομένων κατά τά ορι¬ 
ζόμενα έν άρθρω 5 τοΰ παρόντος. 

2. Τό οικονομικόν έτος άρχεται τήν Ιην Ίανουαρίου 
καί λήγει τήν 31ην Δεκεμβρίου έκάστου έτους. 

, Άρθρον 8. 

Βιβλία καί στοιχεία. 

Ύπό του ιδρύματος τηρούνται ύποχρεωτικώς τά κάτο^θι 
βιβλία : 

α) Βιβλίον πρωτοκόλλου εισερχομένων έγγράφων καί 
έξερχομένων τοιούτων. 

β) Βιβλίον πρακτικών συνεδριάσεων, εις ό καταχωρί¬ 
ζονται, κατά σειράν χρονολογικήν, πάσαι αΐ παρά τοΰ Διοι¬ 
κητικού Συμβουλίου λαμβανόμεναι αποφάσεις. 

γ) Βιβλίον λογιστικής παρακολουθήσεως, είς τό όποιον 
καταχωρίζονται κανονικώς, πλήρως καί άνελλιπώς τά, καιΐχ 
τήν διάρκειαν τής χρήσεως, γενόμενα έξοδα καί έσοδα καί 

δ) Στέλεχος διπλοτύπων ένταλμάτων πλερωμής, ήρι- 
θμημένρν καί τεθεωρημένον' άρμοδίως. 

V 

Άρθρον 9. 

Απονομή Βραβείων. 

1. Ό Σύλλογος τών καθηγητών τοΰ Γυμνασίου Καλλο¬ 
νής έπιλέγει κατ’ έτος, μετά πάροδον μηνός άπό τής ένάρ- 
ξεώς τής περιόδου τών έγγραφών είς τάς Άνωτέρας καί 
Άνωτάτας Σχολάς, μεταξύ τών άποφοιτησάντων μέ γενικόν 
βαθμόν «άριστα» έκ τοΰ Γυμνασίου Καλλονής κατά τό 
έτος τοΰτο καί καταγομένων έκ τής έπαρχίας Μηθύμνης, 
τον μαθητήν καί τήν μαθήτριαν,· τούς λαβόντας τον μεγα- 
λύτερον γενικόν βαθμόν καί διαγωγήν κοσμιωτάτην, έγγρα- 
φέντας δέ είς τινα τών ώς άνω Σχολούν. 

Είς περίπτωσιν ίσοβαθμίσεως ή έπιλογή τών δικαιού¬ 
χων γίνεται διά κληρώσεως, διενεργουμένης ένώπων τοΰ 
Συλλόγου τών καθηγητών. 

2. Έάν δέν ύπάρχουν μαθηταί καί μαθήτριαι, πληροΰν- 
τες τάς προϋποθέσεις τής παρ. 1 τοΰ παρόντος άρθρου, τό 
αναλογούν έκάστω ποσόν τοΰ βραβείου άποτελεΐ έσοδον 
τοΰ ιδρύματος, κεφαλ^αιοποιούμενον. 

3. 'Η άπονομή τών βραβείων γίνεται είς πανηγυρικήν 
τελετήν κατά ήμερομηνίαν, όριζομένην έκάστοτε ύπό τοΰ 
Διοικητικοΰ Συμβουλίου. 

Άρθρον 10. 

Τροποποίησις τοΰ Όργανισμοΰ. 

'Ο παρών ’Οργανισμός δύναται, κατόπιν ομοφώνου άπο- 
φάσεως τοΰ Διοικητικοΰ Συμβουλίου, νά τροποποιηθή ή 
συμπληρωθή, συμφώνως προς τάς διατάξεις τών άρθρων 
98 τοΰ Α.Ν. 2039/1939 καί 110 τοΰ Αστικού Κώδικος. 4 

’Άρθρον 11. 

Τύχη περιουσίας. 

) 

Εις περίπτωσιν διαλύσεως τοΰ ιδρύματος, ή περιουσία 
αύτοΰ περιέρχεται, διά τήν πραγμάτωσιν τοΰ έν άρθρω 3 
τοΰ παρόντος τασσομένου κοινωφελωΰς σκοποΰ, είς τήν 
Κοινότητα Καλλονής τής έπαρχίας Μηθύμνης τοΰ Ν. Λέσβου. 

ΠΡΟΕΔΡΙΚΟΝ ΔΙΑΤΑΓΜΑ ΥΠ' ΑΡΙΘ. 410 

Περί θέσεως εις κυκλοφορίαν νέας σειράς κερμάτων του 

Δημοσίου των 20 καί 10 λεπτών καί καθορισμού των 

κυρίων γνωρισμάτων αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ,ύπ’ δψει τάς διατάξεις : 

1. Τοϋ άρθρου δευτέρου παράγραφος 2 τοϋ Ν. Δ/τος 488/ 
1974 «περί κυρώσεως της μεταξύ τοϋ Ελληνικού Δημοσίου 
καί της Τραπέζης της Ελλάδος, ύπογραφείσης τήν 21ήν 
Ιουνίου 1973, συμβάσεως, δι’ ής ρυθμίζονται τά της κοπής 
μεταλλικών κερμάτων τοϋ Δημοσίου, καί άλλων τινών δια¬ 
τάξεων». 

2. Τήν ύπ’ άριθμ. 349/1976 γνωμοδότησιν τοϋ Συμβου¬ 
λίου της Επικράτειας, προτάσει τοϋ Ήμετέρου έπί τών Οικο¬ 
νομικών 'Τπουργοϋ, άπεφασίσαμεν καί διατάσσομεν : 

’Άρθρον 1. 

Τίθενται εις κυκλοφορίαν μεταλλικά κέρματα τών είκοσι 
καί δέκα λεπτών, έκ κράματος Αργιλίου καί Μαγνησίου 
έ'^αντα τά κάτωθι χαρακτηριστικά : 

1. Σύνθεσις τοϋ κράματος. 

, Αργίλιον ένενήκοντα πέντε έπί τοϊς εκατόν (95%) 

Μαγνήσιον πέντε έπί τοϊς εκατόν (5%) 

'Η άνοχή τών μετάλλων είναι πέντε, δέκατα έπί τοϊς 
εκατόν πλέον ή έλλατον (±0,5%). 

2. Διάμετρος εις χιλιοστά τοϋ μέτρου. 

Εικοσάλεπτα 22 χιλ. 

Δεκάλεπτα 20 χιλ. 

3. Βάρος εις γραμμάρια. 

Εικοσάλεπτα 1,3 γραμμ. 

Δεκάλεπτα 1,1 γραμμ. ' 

'Η άνοχή τοϋ βάρους, έπί 100 τεμαχίων, έν έπί τοϊς εκα¬ 
τόν, πλέον ή έλαττον (±1 %) καί έπί ένος τεμαχίου, τρία έπί 
τοϊς εκατόν πλέον ή Ιλαττον (±3%). 


4. Παραστάσεις : - 

α) Έπί τής προσθίας όψεως 

- Τά κέρματα ταΰτα φέρουν εις τό μέσον τό Έθνόσημον, 
κυκλικώς δέ παρά τήν στεφάνην τάς λέξεις «ΕΛΛΗΝΙΚΗ 
ΔΗΜΟΚΡΑΤΙΑ» καί τό έτος κοπής. 

β) Έπί τής οπίσθιας δψεως 

Τά μέν εικοσάλεπτα φέρουν εις τό άνω μέρος παράστασιν 
άπεικονίζουσαν κεφαλήν Αλόγου, καί συμβολίζουσαν τήν 
άνάτασιν (έκ νομίσματος τοϋ 4ου π.χ. Αίώνος), εις τό μέσον 
άναγράφεται ή λέξις «ΛΕΠΤΑ» καί κάτωθεν αύτής ό άρι- 
θμός «20», τά δέ δεκάλεπτα φέρουν είς τό άνω μέρος παρά- 
στασιν άπεικονίζουσαν Ταΰρον Λ&ί συμβολίζοντα τήν Εύρω- 
στίαν καί γεωργικήν άνάπτυξιν (έκ νομίσματος τοϋ 4ου π.χ. 
Αίώνος), είς τό μέσον άναγράφεται ή λέξις «ΛΕΠΤΑ» καί 
κάτωθεν αυτής ό άριθμός «1θ». 

5. 'Η περιμετρική στεφάνη κερμάτων : Λεία. 

* ’Άρθρον 2. 

Τά νέα κέρματα παραδιδόμενα ΰπό τοϋ Έλληνικοΰ Δημο¬ 
σίου εις τήν Τράπεζαν τής Έλλάδός, τίθενται είς κυκλοφορίαν, 
ύπ’ αύτής άναλόγως τών άναγκών τών συναλλαγών, τό δέ 
προϊόν τής διαθέσεώς των μεταφέρεται είς πίστωσιν τοϋ παρ’ 
αυτή οικείου λογαριασμού κατά τάς όδηγίας τοϋ έπί τών 
Οικονομικών'Τπουργοϋ. 

’Άρθρον 3. 

Τά έν κυκλοφορία κέρματα τών 20 καί 10 λεπτών παύουν 
νά είναι δεκτά είς τάς συναλλαγάς μετά τήν30ήν)Ίουνίού 1977* 

Μετά τήν πάροδον τής προθεσμίας ταύτης, καί μέχρι τής 
30ής Ιουλίου 1980 ταΰτα θά έξακολουθήσουν νά γίνωνται 
δεκτά πρός άνταλλαγήν διά νέων κερμάτων ύπό τής Τραπέ¬ 
ζης τής Ελλάδος καί τών Δημοσίων Ταμείων, παραγραφομέ- 
νων ύπέρ τοϋ Δημοσίου τών μή προσαχθέντων πρός άνταλ¬ 
λαγήν έντός τής προθεσμίας ταύτης. 

Είς τόν 'Ημέτερον έπί τών Οικονομικών Υπουργόν, άνα- - 
τίθεμεν τήν δημόσίευσιν καί έκτέλεσιν τοϋ παρόντος Δια¬ 
τάγματος. 

Έν Άθήναις τή 17 Ιουνίου ; 1976 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΕΥΑΓΓΕΛΟΣ ΔΕΒΛΕΤΟΓΛΟΥ 


ΕΚ ΤΟΥ ΕΟΝΙΚΟΥ ΤΥΠΟΓΡΑΦΕΙΟΥ 



